Source: http://legislatie.just.ro/Public/DetaliiDocumentAfis/67042
Timestamp: 2019-09-17 03:34:08+00:00
Document Index: 34102957

Matched Legal Cases: ['Articolul 17', 'Articolul 18', 'articolul 19', 'Articolul 19', 'Articolul 21', 'articolul 69', 'Articolul 69', 'articolul 72', 'Articolul 72', 'Articolul 84', 'articolul 276', 'articolul 276']

LEGE 371 13/12/2005 - Portal Legislativ
pentru aprobarea Ordonanței de urgență a Guvernului nr. 65/2005 privind modificarea și completarea Legii nr. 53/2003 - Codul muncii
LEGE nr. 371 din 13 decembrie 2005pentru aprobarea Ordonanței de urgență a Guvernului nr. 65/2005 privind modificarea și completarea Legii nr. 53/2003 - Codul muncii
Parlamentul României adoptă prezenta lege. + Articolul UNICSe aprobă Ordonanța de urgență a Guvernului nr. 65 din 29 iunie 2005 privind modificarea și completarea Legii nr. 53/2003 - Codul muncii, publicată în Monitorul Oficial al României, Partea I, nr. 576 din 5 iulie 2005, cu următoarele modificări și completări:1. La articolul I punctul 4, alineatul (1) al articolului 17 va avea următorul cuprins: + Articolul 17(1) Anterior încheierii sau modificării contractului individual de muncă, angajatorul are obligația de a informa persoana selectată în vederea angajării ori, după caz, salariatul, cu privire la clauzele generale pe care intenționează să le înscrie în contract sau să le modifice. ... 2. La articolul I punctul 5, alineatul (1^1) al articolului 17 va avea următorul cuprins:(1^1) Obligația de informare a persoanei selectate în vederea angajării sau a salariatului se consideră îndeplinită de către angajator la momentul semnării contractului individual de muncă sau a actului adițional, după caz. ... 3. La articolul I punctul 6, partea introductivă a alineatului (2) al articolului 17 va avea următorul cuprins:(2) Persoana selectată în vederea angajării ori salariatul, după caz, va fi informată cu privire la cel puțin următoarele elemente: ... 4. La articolul I punctul 7, litera m) a alineatului (2) al articolului 17 va avea următorul cuprins:m) durata perioadei de probă; ... ... 5. La articolul I punctul 8, alineatul (4^1) al articolului 17 va avea următorul cuprins:(4^1) La negocierea, încheierea sau modificarea contractului individual de muncă, oricare dintre părți poate fi asistată de terți, conform propriei opțiuni, cu respectarea prevederilor alin. (5). ... 6. La articolul I punctul 9, partea introductivă a alineatului (1) al articolului 18 va avea următorul cuprins: + Articolul 18(1) în cazul în care persoana selectată în vederea angajării ori salariatul, după caz, urmează să își desfășoare activitatea în străinătate, angajatorul are obligația de a-i comunică în timp util informațiile prevăzute la art. 17 alin. (2), precum și informații referitoare la: ... 7. La articolul I punctul 10, alineatul (1^1) al articolului 18 va avea următorul cuprins:(1^1) Informațiile prevăzute la alin. (1) lit. a), b) și c) trebuie să se regăsească și în conținutul contractului individual de muncă. ... 8. La articolul I punctul 11, articolul 19 va avea următorul cuprins: + Articolul 19în situația în care angajatorul nu își execută obligația de informare prevăzută la art. 17 și 18, persoana selectată în vederea angajării ori salariatul, după caz, are dreptul să sesizeze, în termen de 30 de zile de la data neîndeplinirii acestei obligații, instanța judecătorească competentă și să solicite despăgubiri corespunzătoare prejudiciului pe care l-a suferit ca urmare a neexecutării de către angajator a obligației de informare. ... 9. La articolul I punctul 12, alineatul (1) al articolului 21 va avea următorul cuprins: + Articolul 21(1) La încheierea contractului individual de muncă sau pe parcursul executării acestuia, părțile pot negocia și cuprinde în contract o clauză de neconcurență prin care salariatul să fie obligat ca după încetarea contractului să nu presteze, în interes propriu sau al unui terț, o activitate care se află în concurență cu cea prestată la angajatorul său, în schimbul unei indemnizații de neconcurență lunare pe care angajatorul se obligă să o plătească pe toată perioada de neconcurență. ... 10. La articolul I punctul 16, alineatul (4^1) al articolului 31 va avea următorul cuprins:(4^1) Pe durata sau la sfârșitul perioadei de probă, contractul individual de muncă poate înceta numai printr-o notificare scrisă, la inițiativa oricăreia dintre părți. ... 11. La articolul I punctul 18, litera b) a alineatului (1) al articolului 40 va avea următorul cuprins:b) să stabilească atribuțiile corespunzătoare pentru fiecare salariat, în condițiile legii și/sau în condițiile contractului colectiv de muncă aplicabil, încheiat la nivel național, la nivel de ramură de activitate sau de grup de unități; ... ... 12. La articolul I punctul 19, litera d) a alineatului (2) al articolului 40 va avea următorul cuprins:d) să comunice periodic salariaților situația economică și financiară a unității, cu excepția informațiilor sensibile sau secrete, care, prin divulgare, sunt de natură să prejudicieze activitatea unității. Periodicitatea comunicărilor se stabilește prin negociere în contractul colectiv de muncă aplicabil; ... ... 13. La articolul I punctul 23, alineatul (2) al articolului 52 va avea următorul cuprins:(2) în cazurile prevăzute la alin. (1) lit. a), b) și c), dacă se constată nevinovăția celui în cauză, salariatul își reia activitatea anterioară, plătindu-i-se, în temeiul normelor și principiilor răspunderii civile contractuale, o despăgubire egală cu salariul și celelalte drepturi de care a fost lipsit pe perioada suspendării contractului. ... 14. La articolul I punctul 24, litera g) a articolului 56 va avea următorul cuprins:g) ca urmare a condamnării la executarea unei pedepse privative de libertate, de la data rămânerii definitive a hotărârii judecătorești; ... ... 15. La articolul I punctul 26, litera e) a articolului 61 va avea următorul cuprins:e) în cazul în care salariatul îndeplinește condițiile de vârstă standard și stagiu de cotizare și nu a solicitat pensionarea în condițiile legii. ... ... 16. La articolul I punctul 28, alineatul (2) al articolului 63 va avea următorul cuprins:(2) Concedierea salariatului pentru motivul prevăzut la art. 61 lit. d) poate fi dispusă numai după evaluarea prealabilă a salariatului, conform procedurii de evaluare stabilite prin contractul colectiv de muncă aplicabil, încheiat la nivel național, la nivel de ramură de activitate sau de grup de unități, precum și prin regulamentul intern. ... 17. La articolul I punctul 29, alineatele (2), (3) și (4) ale articolului 64 vor avea următorul cuprins:(2) în situația în care angajatorul nu dispune de locuri de muncă vacante potrivit alin. (1), acesta are obligația de a solicita sprijinul agenției teritoriale de ocupare a forței de muncă în vederea redistribuirii salariatului, corespunzător pregătirii profesionale și/sau, după caz, capacității de muncă stabilite de medicul de medicină a muncii.(3) Salariatul are la dispoziție un termen de 3 zile lucrătoare de la comunicarea angajatorului, conform prevederilor alin. (1), pentru a-și manifesta în scris consimțământul cu privire la noul loc de muncă oferit.(4) în cazul în care salariatul nu își manifestă consimțământul în termenul prevăzut la alin. (3), precum și după notificarea cazului către agenția teritorială de ocupare a forței de muncă conform alin. (2), angajatorul poate dispune concedierea salariatului. ... 18. La articolul I punctul 31, articolul 69 va avea următorul cuprins: + Articolul 69În cazul concedierilor colective, angajatorului îi revin următoarele obligații:a) să inițieze, în scopul punerii de acord, în condițiile prevăzute de lege, consultări cu sindicatul sau, după caz, cu reprezentanții salariaților, referitoare la metodele și mijloacele de evitare a concedierilor colective sau de reducere a numărului de salariați afectați și de atenuare a consecințelor; ... b) să pună la dispoziție sindicatului care are membri în unitate sau, după caz, reprezentanților salariaților, în condițiile prevăzute de lege, toate informațiile relevante în legătură cu concedierea colectivă, în vederea formulării propunerilor din partea acestora. ... ... 19. La articolul I punctul 34, litera f) a alineatului (2) al articolului 70 va avea următorul cuprins:f) măsurile pentru atenuarea consecințelor concedierii și compensațiile ce urmează să fie acordate salariaților concediați, conform dispozițiilor legale și/sau contractului colectiv de muncă aplicabil; ... ... 20. La articolul I punctul 36, alineatul (3) al articolului 71 va avea următorul cuprins:(3) La solicitarea oricăreia dintre părți, inspectoratul teritorial de muncă poate dispune amânarea momentului emiterii deciziei cu maximum 10 zile calendaristice, în cazul în care aspectele legate de concedierea colectivă avută în vedere nu pot fi soluționate până la data prevăzută în notificarea intenției de concediere colectivă ca fiind data emiterii deciziilor de concediere. ... 21. La articolul I punctul 37, articolul 72 va avea următorul cuprins: + Articolul 72(1) Angajatorul care a dispus concedieri colective nu poate face noi încadrări pe locurile de muncă ale salariaților concediați timp de 9 luni de la data concedierii acestora.(2) în situația în care în această perioadă se reiau activitățile a căror încetare a condus la concedieri colective, angajatorul are obligația de a transmite salariaților care au fost concediați o comunicare scrisă în acest sens și de a-i reangaja pe aceleași locuri de muncă pe care le-au ocupat anterior, fără examen sau concurs ori perioadă de probă.(3) Salariații au la dispoziție un termen de maximum 10 zile lucrătoare de la data comunicării angajatorului, prevăzută la alin. (2), pentru a-și manifesta în scris consimțământul cu privire la locul de muncă oferit.(4) În situația în care salariații care au dreptul de a fi reangajați potrivit alin. (2) nu își manifestă în scris consimțământul în termenul prevăzut la alin. (3) sau refuză locul de muncă oferit, angajatorul poate face noi încadrări pe locurile de muncă rămase vacante. ... 22. La articolul I punctul 41, alineatele (4) și (5) ale articolului 80 vor avea următorul cuprins:(4) între aceleași părți se pot încheia succesiv cel mult 3 contracte individuale de muncă pe durată determinată, dar numai înăuntrul termenului prevăzut la art. 82.(5) Contractele individuale de muncă pe durată determinată, încheiate în termen de 3 luni de la încetarea unui contract de muncă pe durată determinată, sunt considerate contracte succesive. ... 23. La articolul I punctul 42, litera d^1) a articolului 81 va avea următorul cuprins:d^1) angajarea unei persoane care, în termen de 5 ani de la data angajării, îndeplinește condițiile de pensionare pentru limită de vârstă; ... ... 24. La articolul I punctul 45, alineatul (1) al articolului 84 va avea următorul cuprins: + Articolul 84(1) La încetarea celui de-al treilea contract individual de muncă pe durată determinată, prevăzut la art. 80 alin. (4), sau la expirarea termenului prevăzut la art. 82 alin. (1), dacă pe postul respectiv va fi angajat un salariat, acesta va fi angajat cu contract individual de muncă pe durată nedeterminată. ... 25. La articolul I punctul 47, alineatul (2) al articolului 111 va avea următorul cuprins:(2) Prin excepție, durata timpului de muncă, ce include și orele suplimentare, poate fi prelungită peste 48 de ore pe săptămână, cu condiția ca media orelor de muncă, calculată pe o perioadă de referință de 3 luni calendaristice, să nu depășească 48 de ore pe săptămână. ... 26. La articolul I punctul 48, alineatul (2^1) al articolului 111 va avea următorul cuprins:(2^1) Pentru anumite sectoare de activitate, unități sau profesii stabilite prin contractul colectiv de muncă unic la nivel național, se pot negocia, prin contractul colectiv de muncă la nivel de ramură de activitate aplicabil, perioade de referință mai mari de 3 luni, dar care să nu depășească 12 luni. ... 27. La articolul I, după punctul 72 se introduce un nou punct, punctul 72^1, cu următorul cuprins:72^1. La articolul 276 alineatul (1), literele a)-c) vor avea următorul cuprins:a) nerespectarea dispozițiilor privind garantarea în plată a salariului minim brut pe țară, cu amendă de la 300 lei la 2.000 lei; ... b) încălcarea de către angajator a prevederilor art. 34 alin. (5), cu amendă de la 300 lei la 1.000 lei; ... c) împiedicarea sau obligarea, prin amenințări ori prin violențe, a unui salariat sau a unui grup de salariați să participe la grevă ori să muncească în timpul grevei, cu amendă de la 1.500 lei la 3.000 lei; ... ... ... 28. La articolul I punctul 73, literele d) și e) ale alineatului (1) al articolului 276 vor avea următorul cuprins:d) stipularea în contractul individual de muncă a unor clauze contrare dispozițiilor legale, cu amendă de la 2.000 lei la 5.000 lei; ... e) primirea la muncă a persoanelor fără încheierea unui contract individual de muncă, potrivit art. 16 alin. (1), cu amendă de la 1.500 lei la 2.000 lei pentru fiecare persoană identificată, fără a depăși valoarea cumulată de 100.000 lei; ... ... 29. La articolul I, după punctul 73 se introduce un nou punct, punctul 73^1, cu următorul cuprins:73^1. La articolul 276 alineatul (1), literele f) și g) vor avea următorul cuprins:f) încălcarea de către angajator a prevederilor art. 134 și 137, cu amendă de la 5.000 lei la 10.000 lei; ... g) încălcarea obligației prevăzute la art. 135, cu amendă de la 5.000 lei la 20.000 lei; ... ... ... 30. La articolul I punctul 74, literele h)-k) ale alineatului (1) al articolului 276 vor avea următorul cuprins:h) nerespectarea dispozițiilor privind munca suplimentară, cu amendă de la 1.500 lei la 3.000 lei; ... i) nerespectarea prevederilor legale privind acordarea repausului săptămânal, cu amendă de la 1.500 lei la 3.000 lei; ... j) neacordarea indemnizației prevăzute la art. 53 alin. (1), în cazul în care angajatorul își întrerupe temporar activitatea cu menținerea raporturilor de muncă, cu amendă de la 1.500 lei la 5.000 lei; ... k) încălcarea prevederilor legale referitoare la munca de noapte, cu amendă de la 1.500 lei la 3.000 lei. ... ... 31. La articolul II, alineatul (1) va avea următorul cuprins: + Articolul II(1) Până la data stabilirii în contractul colectiv de muncă, încheiat la nivel național sau la nivel de ramură de activitate aplicabil, a procedurii de evaluare prevăzute la art. I pct. 28 din prezenta ordonanță de urgență, se aplică în continuare dispozițiile art. 63 alin. (2) din Legea nr. 53/2003 - Codul muncii în forma sa nemodificată. ... Această lege a fost adoptată de Parlamentul României, cu respectarea prevederilor art. 75 și ale art. 76 alin. (1) din Constituția României, republicată.
NICOLAE VĂCĂROIUBucurești, 13 decembrie 2005.Nr. 371.---------